উপজেলা নির্বাহী কর্মকর্তা শামীম হোসেন রেজা বলেন, ‘সেন্ট্রাল বয়েজ অব রাউজান হচ্ছে ইয়াং জেনারেশনের জন্য একটি উদাহরণ। মাদকসহ বিভিন্ন কারণে ইয়াং জেনারেশন অবক্ষয়ের দিকে চলে যাচ্ছে। এখানে সেন্ট্রাল বয়েজ অব রাউজান সম্পূর্ণ ব্যতিক্রম। তারা সমাজের ইতিবাচক উন্নয়ন, বিশেষত মানসম্মত শিক্ষা নিয়ে কাজ করে। শিক্ষা হচ্ছে, সমস্ত উন্নয়নসহ সবকিছুর মূল ফাউন্ডেশন। তাদের প্রত্যকটা ভালো কাজে উপজেলা প্রশাসন সবসময় পাশে আছে, একাত্মতা ঘোষণা করে। তারা সমাজ পরিবর্তনের জন্য কাজ করছে। অন্যদেরও আহবান জানাই, তারাও যেন সেন্ট্রাল বয়েজ অব রাউজানের মতো এগিয়ে আসে।’